મુંબઈઃ ટીવીનો સૌથી લોકપ્રિય શો ‘કૌન બનેગા કરોડપતિ 10’માં 6 નવેમ્બરના એપિસોડમાં લખન સોલંકી હોટ સીટ પર પહોંચ્યો હતો, તે મધ્ય પ્રદેશનો છે અને એક ફોરેસ્ટ ગાર્ડ છે. તે શોમાં 5 નવેમ્બરે આવ્યો હતો અને 6 તારીખે આઠમા સવાલથી આગળ રમવાનું શરૂ કર્યું હતું. લખનના પિતા એક ખેડૂત અને તે જ તેમના પરિવારની આવકનો સ્ત્રોત હતું. લખનનો અભ્યાસ ઘણા સંઘર્ષના દિવસમાં પૂર્ણ થયો. લખન શોમાં પોતાનું દેવું પૂર્ણ કરવાના ઈરાદે આવ્યો હતો પરંતુ તેને મદદ કરવા આવેલા જોડીદારે જ મોટું નુકસાન કરાવ્યું હતું.